section_heading: Islamska Indija
paragraph_text: Moguli su vladali Indijom od 1526. godine. U vrijeme njihova najvećeg cara Akbara Indiji su donijeli veliki napredak, no nakon 1700. njihova je moć slabila zbog sukoba s hinduističkom južnom Indijom. Posljednji veliki mogulski vladar Aurangzeb (1618. – 1707.) postao je car 1658. godine. Godine 1678. došlo je do hindske pobune protiv njegove vlasti i Aurangzeb je započeo s nizom skupih ratova protiv Hinda. Proširio je carstvo koje je zbog ratova bankrotiralo i počelo se raspadati nakon njegove smrti. Mogulski carevi ostali su na prijestolju do 1858. godine, no njihova moć je bila vrlo slaba.